Diari Oficial de la Generalitat Valenciana


Sumari del DOGV 4972, del 23-03-2005 (2005/225)

RESOLUCIÓ de 30 de desembre de 2004, del conseller d'Economia, Hisenda i Ocupació, per la qual s'autoritza un reajustament en el percentatge de cofinançament de determinades despeses del capítol II del subprograma 322.52, «Formació Professional Ocupacional».
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/225


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de desembre de 2004, del conseller d'Economia, Hisenda i Ocupació, per la qual s'autoritza un reajustament en el percentatge de cofinançament de determinades despeses del capítol II del subprograma 322.52, «Formació Professional Ocupacional». [2005/225]
  
Mitjançant la Llei 17/2003, de 30 de desembre, de Pressupostos de la Generalitat Valenciana per a l'exercici 2004, es va aprovar el pressupost del SERVEF per al present exercici. En aquest pressupost s'hi arrepleguen, entre altres, els crèdits per a finançar les actuacions previstes en el subprograma 322.52, «Formació Professional Ocupacional» i els ingressos que donen cobertura a aquestes actuacions.
  
En el «Detall d'ingressos afectes programes» (annex FP3) del citat subprograma 322.52, «Formació Professional Ocupacional», s'hi inclou, dins del Subconcepte 430.01 «Transferències corrents de la conselleria a què està adscrit - FSE», un import de 408.900 euros destinats a finançar les despeses en el capítol II, «Despeses Corrents», derivades d'una actuació emmarcada en el POCV 2000-2006, dins de l'Eix 41, Mesura 14, «Actualització i adequació de l'ordenació de la F.P. a la Comunitat Valenciana», mesura que comporta un percentatge de cofinançament del 60%, la qual cosa equival a una despesa total de 681.500 euros.
  
La Direcció General de Formació, després de desenvolupar les accions cofinançades previstes, ha considerat que algunes d'aquestes accions encaixen realment dins de les actuacions incloses en l'Eix 42, Mesura 6, «Oferir als desocupats possibilitats d'inserció en el mercat laboral», amb un percentatge de cofinançament del 65%, per la qual cosa ha plantejat la conveniència de modificar l'annex FP3, «Detall d'ingressos afectes programes». El total de la despesa previst en aquest nou eix equival a una aportació de 379.531,17 euros per part del Fons Social Europeu i una aportació de fons condicionats per part de la Generalitat Valenciana de 204.362,94 euros. La resta de les despeses cofinançades pel FSE es mantenen dins de les actuacions previstes en l'Eix 41, Mesura 14.
  
Per tot això, vista la Proposta de la directora general del SERVEF; els informes favorables de l'Òrgan Coordinador del Fons Social Europeu i de la Direcció General d'Economia de data 24 de setembre de 2004; l'informe favorable de la Intervenció Delegada en el SERVEF de data 30 de setembre de 2004, i l'informe favorable de la Direcció General de Pressupostos i Despeses de data 28 de desembre de 2004; i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19.c) i d) de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Autoritzar un reajustament en el finançament de determinades despeses del capítol II del subprograma 322.52, «Formació Professional Ocupacional», d'acord amb el detall següent:
  
Finançament original:
  
Aportació GV no condicionada: 0,00 €
  
Aportació GV condicionada: 272.600,00 €
  
Aportació FSE - Eix 41, Mesura 14 (60%): 408.900,00 €
  
Total despesa: 681.500,00 €
  
Nova proposta de finançament:
  
Aportació GV condicionada: 223.942,16 €
  
Aportació FSE: 408.900,00 €
  
- Eix 41, Mesura 14 (60%): 29.368,83 €
  
- Eix 42 Mesura 6 (65%): 379.531,17 €
  
Aportació GV no condicionada: 48.657,84 €
  
Total despesa: 681.500,00 €
  
València, 30 de desembre de 2004.- El conseller: Gerardo Camps Devesa.